Document ID: /roh_data/filtered/fineweb-2-filterrobots_roh.jsonl.gz/49556

Dapi radund in'emna pon ins uss chargiar l'applicaziun sin il telefonin e scuvrir istorgias nunenconuschentas davart Alberto, Augusto e Giovanni Giacometti. Guardar las scenas filmadas pon ins dentant mo sch'ins è sin il lieu. Grazia GPS localisescha l'app il telefonin e fa attent sin ils puncts d'interess. Lura pon ins guardar las scenas.
L'idea davos quest sistem saja tenor il president da la fundaziun Centro Giacometti, Marco Giacometti, natiralmain che l'applicaziun duai attrair giasts en Val Bregaglia. A chaschun dals 50 onns dapi la mort d'Alberto Giacometti vul ins cun l'applicaziun onurar el, ma duai ella era attrair giasts da tut il mund.